EkBass/fiwiki-20250220-pages-articles huggingface dataset:
Luettelo valtioista, joiden pääkaupunki ei ole valtion suurin kaupunki

Tämä on luettelo valtioista joiden pääkaupunki ei ole asukasluvultaan valtion suurin kaupunki. Egypti rakentaa uutta pääkaupunkia korvaamaan Kairon. Uudella kaupungilla ei ole vielä nimeä. Myös Indonesia rakentaa uutta pääkaupunkia Nusantaraa Borneon saaren itäosaan korvaamaan vajoavaa Jakartaa. ==Luettelo== Maa Pääkaupunki Väestö Suurin kaupunki Väestö Canberra 426 704 Sydney 5 312 163 Belmopan 20 621 Belize City 61 762 Porto-Novo 264 320 Cotonou 761 100 Sucre 259 388 Santa Cruz de la Sierra 1 453 549 Brasília 3 500 000 São Paulo 12 252 023 Gitega 41 944 Bujumbura 1 092 859 Yaoundé 1 430 000 Douala 2 000 000 + Ottawa 1 017 449 Toronto 2 794 356 Beijing 22 000 000 Shanghai 30 484 300 Quito 1 763 275 Guayaquil 2 650 288 Malabo 187 302 Bata 250 770 Banjul 31 301 Serrekunda 337 000 New Delhi 249 998 Mumbai 20 000 000 Jerusalem 363 095 (ei sisällä Itä- Jerusalemia) Tel Aviv 460 613 Yamoussoukro 200 659 Abidjan 4 348 000 Astana 743 014 Almaty 1 450 095 Vaduz 5 109 Schaan 6 039 Palikir 5 000 Weno 13 000 Valletta 5 827 St. Paul's Bay 29 097 Rabat 627 000 Casablanca 4 150 000 Naypyidaw 925 000 Yangon 4 346 000 Wellington 215 200 Auckland 1 478 800 Abuja 778 567 Lagos 7 937 932 Islamabad 1 014 825 Karachi 14 910 352 Ngerulmud 0 Koror 11 200 Manila 1 780 148 Quezon City 2 936 116 San Marino 4 211 Serravalle 10 601 Pretoria 2 345 908 Johannesburg 3 888 180 Sri Jayawardenepura Kotte 115 826 Colombo 642 163 Bern 138 041 Zürich 397 698 Taipei 2 668 572 Uusi-Taipei 4 004 367 Dodoma 324 347 Dar es Salaam 2 497 940 Port of Spain 49 000 Chaguanas 67 400 Ankara 5 150 072 Istanbul 14 377 018 Abu Dhabi 896 751 Dubai 2 262 000 Washington, D.C. 705 749 New York City 8 398 748 Hanoi 8 053 663 Hồ Chí Minhin kaupunki 8 993 082 == Lähteet == ==Aiheesta muualla== * Tilastokeskus: Kansainvälisen tiedon tietokanta Väestö > Kaupungit > Hallinnolliset kaupungit pääkaupunki ei ole valtion suurin kaupunki Luokka:Pääkaupungit
Jorge Fernández

Jorge Fernández Madinabeitia (s. 8. elokuuta 1972 Arrasate, Guipúzcoan maakunta, Espanja) on espanjalainen malli, juontaja ja näyttelijä. Ennen nykyistä uraansa Fernández työskenteli liikunnanopettajana.Jorge Fernandez Mister España. Viitattu 16.9.2008. Hän myös pelasi koripalloa ammattilaisena, mutta pääsarjaura rajoittui yhteen otteluun Saski Baskonian paidassa kaudella 1997–1998.J. Fernández ACB. Viitattu 16.9.2008. Fernández valittiin Mister Espanjaksi vuonna 1999. Seuraavana vuonna kilpailua ei pidetty, joten hän on ainoa henkilö, joka on pitänyt titteliä kaksi vuotta peräkkäin. Valintansa jälkeen Fernández aloitti televisiotyöt sekä näyttelijänä että juontajana. Hän näytteli muun muassa Serranon perheessä Candelan veljeä Andrésia sarjan ensimmäisellä tuotantokaudella. Viimeksi hän on juontanut ohjelmia La ruleta de la suerte (Espanjan versio Onnenpyörästä) ja Esta casa era una ruina (Hurja remontti). == Lähteet == == Aiheesta muualla == * Jorge Fernándezin sivusto * Luokka:Espanjalaiset juontajat Luokka:Espanjalaiset mallit Luokka:Espanjalaiset näyttelijät Luokka:Vuonna 1972 syntyneet Luokka:Elävät henkilöt
Allumwandlung

Allumwandlung (AUW) on saksankielinen shakkitermi, joka kuvaa shakkitehtävää, jossa korotetaan sotilas eri ratkaisussa aina eri upseeriksi. Sotilas korotetaan siis tilanteesta riippuen ratsuksi, lähetiksi, torniksi tai kuningattareksi. Joskus korotettava sotilas on joka kerralla sama, mutta joskus voidaan korottaa eri sotilaita. Diagrammin tehtävässä valkean tarkoituksena on matittaa kolmessa siirrossa. Oikea alkusiirto on 1.f7!. Mustan vastauksesta riippuen valkea korottaa aina eri upseeriksi. :1...e4 2. f8D ja 3.De7 tai 3.Df6# :1...Kd6 2. f8D Kc6 3.Dc5# :1...exf4 2. f8T Kd6 3.Tf6# :1...exd4 2. f8L Kf6 3.Ta6# :1...Kf6 2. f8R exd4 3.Tf7# ==Lähteet== ==Aiheesta muualla== *AUW Allumwandlung-tehtäviä Luokka:Tehtäväshakki
One Step Further

__NOTOC__ One Step Further on suomalaisen Francine-yhtyeen yhdeksäs studioalbumi. Se julkaistiin 3. syyskuuta 2008. Albumi nousi Suomen virallisen listan sijalle 21. == Kappaleet == # # # # # # # # # # # # # == Arviot == * Soundi: Soundi: Levyarvio == Lähteet == == Aiheesta muualla == * Albumi Poko Rekordsin sivuilla Luokka:Vuoden 2008 albumit Luokka:Francinen albumit
Sytyke (yhdistys)

Sytyke ry yhdistää suomalaiset ohjelmistokehityksen ammattilaiset liiketoiminnasta teknisiin asiantuntijoihin. Yhdistyksen muodostavat erikoisalueisiin keskittyvät osaamisyhteisöt, joiden jäsenet välittävät toisilleen omien alojensa syvällisintä tietoa ja tuoreimpia trendejä. 30-vuotiaan yhdistyksen juuret ovat systeemityössä (joka ei ole sama asia kuin englannin "systems engineering"). Termillä tarkoitetaan organisaatioiden yksilöllisten tarpeiden analysointiin perustuvaa tietojärjestelmien suunnittelu- ja kehitystyötä, joka tähtää automatisoitavaksi soveltuvien prosessien toteuttamiseen ohjelmistojen avulla. Tällä hetkellä Sytyke ry:ssä toimii kymmenen osaamisyhteisöä, jotka keskittyvät ohjelmistoliiketoimintaan, ketterään kehitykseen, käytettävyyteen, mallinnukseen, projektitoimintaan, relaatiotietokantoihin, suorituskykyyn, palveluarkkitehtuuriin (SOA), testaukseen ja kokonaisarkkitehtuuriin. Osaamisyhteisöjen tavoitteena on auttaa jäseniään kehittymään yhä vahvemmiksi omien alojensa ammattilaisiksi mm. korkeatasoisten seminaaritilaisuuksien sekä yhdistyksen lehdessä julkaistavien asiantuntija-artikkelien kautta. Sytyke ry on Tieto- ja viestintätekniikan ammattilaiset ry:n (TIVIA) suurin valtakunnallinen teemayhdistys, jolla oli vuoden 2014 lopussa 1 086 henkilöjäsentä ja 20 yhteisöjäsentä. Sytyke ry toimii yhteistyössä Tivian alueyhdistysten kanssa tarjoamalla niille jäsenkuntansa asiantuntemusta erikoisaloja käsittelevien tilaisuuksien suunnitteluun ja toteutukseen. === Julkaisut === Sytyke julkaisee neljä kertaa vuodessa ilmestyvää Sytyke-lehteä (vanha nimi oli Systeemityö), joka on ilmestynyt vuodesta 1988. 80- ja 90-luvuilla yhdistys tuotti useita raportteja, joissa työryhmät kirjoittivat suomeksi uusista systeemityön aiheista. Raportit julkaisi Tietotekniikan liitto ry ja kustansi Suomen Atk-kustannus Oy. # Systeeminsuunnittelun työasema 1988 # Kokemuksia relaatiotietokannoista 1990 # Tietokoneavusteinen systeemityö – kannattavuus, menetelmät, käyttöönotto 1990 # Oliot systeemityössä 1992 # STST-malli 1993 # Laatujärjestelmän käyttöönotto 1993 # Kokemuksia tietojärjestelmien rakentamisesta työasema-arkkitehtuureihin 1994 Vuonna 2013 Sytyke tuotti kirjapyrähdys-tekniikalla kirjan 398 vuotta ketteriä kokemuksia , joka kerää suomalaisten ketterien työmenetelmien konkareiden kokemuksia yksiin kansiin. ==Lähteet== == Aiheesta muualla == * http://www.sytyke.org Sytyke ry:n verkkosivut Luokka:Suomalaiset tietotekniikka-alan järjestöt Luokka:Ohjelmistotuotanto
Kesäparalympialaiset 1992

Kesäparalympialaiset 1992 järjestettiin Barcelonassa, Espanjassa. Saman vuoden olympialaisten järjestelykomitea pelkäsi, että paralympialajien suuri määrä vähentäisi olympialaisten uskottavuutta, ja määräsi erittäin tiukat säännöt paralympiaurheilijoille. Tämä aiheutti pienoisen skandaalin, mutta samalla se yksinkertaisti ja auttoi nostamaan kisojen tasoa. 83 maasta kisoihin osallistui 2 999 kilpailijaa, heistä 2 301 oli miehiä ja 700 naisia. He kilpailivat 15 eri lajissa. Kisojen avajaistilaisuuteen 3. syyskuuta osallistui KOK:n silloinen puheenjohtaja Juan Antonio Samaranch sekä Espanjan kuningas Juan Carlos ja kuningatar Sofía sekä Barcelonan pormestari Pasquel Maragall. Päätösseremonia järjestettiin 14. syyskuuta. Barcelonan olympiakisojen järjestäjät pienensivät mitalitapahtumien määrää huomattavasti edellisiin kisoihin verrattuna, koska he pelkäsivät niiden vähentävän olympialaisten uskottavuutta. Heti kisojen jälkeen järjestettiin Madridissa omat kisat älyllisesti vammaisille. Näihin kisoihin osallistui 1 400 urheilijaa 74 maasta. == Mitalitaulukko TOP-10 == 1 75 52 48 175 2 61 51 59 171 3 42 51 45 138 4 39 32 49 120 5 37 37 36 108 6 36 36 35 107 7 29 23 29 83 8 19 15 16 50 9 16 33 19 68 10 16 8 7 30 == Lähteet == == Aiheesta muualla == * Official website of the Paralympic Movement * Barcelona 1992: 25 years on Luokka:Paralympialaiset Luokka:Vuoden 1992 urheilu Luokka:Barcelonan urheilu
Oleksandr Petriv

Oleksandr Petriv (, s. 13. elokuuta 1974 Lviv) on ukrainalainen pistooliampuja ja olympiavoittaja. Petriv on saavuttanut olympialaisissa Pekingissä 2008 kultaa 25 metrin olympiapistoolissa uudella finaali olympiaennätyksellä 780,2 (580+200,2). Lisäksi hän on saavuttanut MM-kilpailuissa joukkuepronssia Lahdessa 2002 25 metrin isopistoolissa ja Zagrebissa 2006 25 metrin vakiopistoolissa. ==Lähteet== * * * Luokka:Ukrainalaiset ampujat Luokka:Ukrainalaiset olympiavoittajat Luokka:Vuonna 1974 syntyneet Luokka:Elävät henkilöt
Ptychopteromorpha

Ptychopteromorpha on pieni sääskiin kuuluva osalahko. On esitetty epäilyjä, että se ei välttämättä ole monofyleettinen eli ryhmä joka sisältää yhteisen esi-isän ja kaikki sen jälkeläislajit.Pesky gnats: Ridding dipteran classification of the Nematocera Amorim & al 2006 Ptychopteromorpha kattaa vain kaksi heimoa, joiden kaikki lajit ovat ohutvartaloisia ja pitkäjalkaisia hyönteisiä. Ulkonäöltään heimot muistuttavat paljon toisiaan. Huomattavan vaaksiaismaisesta ulkonäöstään huolimatta Ptychopteromorpha on lähempänä hyttysiä.http://www.tolweb.org/Ptychopteromorpha/10497 Toukat elävät vesistöissä ja hengittävät pitkän hengitysputken kautta tai kosteassa maaperässä. Toukat elävät syömällä kariketta. Aikuiset sääsket viihtyvät soilla ja muissa kosteissa ympäristöissä.http://delta- intkey.com/britin/dip/www/ptychopt.htm http://bugguide.net/node/view/120 http://bugguide.net/node/view/97788 == Lähteet == Luokka:Sääsket
Donots

The Donots on saksalainen punk rock -yhtye, joka perustettiin vuonna 1993 Ibbenbürenissä. Alun perin yhtyeen nimeksi piti tulla The Donuts, mutta nykyiseen muotoonsa se päätyi basistin kirjoittaessa nimen vahingossa väärin. == Jäsenet == *Ingo Knollmann (laulu, piano) - vuodesta 1993 *Guido Knollmann kitara, laulu) - vuodesta 1993 *Jan Dirk Poggemann (bassokitara, laulu) - vuodesta 1993 *Eike Herwig (rummut, lyömäsoittimet) - vuodesta 1995 *Alex Siebenbiedel kitara, laulu) - vuodesta 1996 == Diskografia == ===Demot=== * 1994: We Do Not Care - So Why Should You (1. demo) * 1994: Second Demo (ei julkaistu) ===Albumit=== * 1996: Pedigree Punk * 1998: Tonight's Karaoke Contest Winners * 1999: Better Days Not Included * 2001: Pocket Rock * 2002: Amplify the Good Times * 2004: Got the Noise * 2006: The Story So Far - Ibbtown Chronicles * 2008: Coma Chameleon * 2010: The Long Way Home ===EP:t=== * 2001: We're Not Gonna Take It (CD, DVD) * 2001: Donots/Midtown Toursplit (7", rajoitettu painos) * 2008: Stop the Clocks - EP ===Kokoelmilla julkaistuja kappaleita=== * Aggropop Now! (2003) ("Ausgebombt") * Rock Against Bush, Vol. 2 (2004, Fat Wreck Chords) ("Time's Up") * Kunst! 20 Jahre die Kassierer (2005) ("Ich töte meinen Nachbarn und verprügel seine Leiche") * Aggropop Now! (2005) ("Ausgebombt") * Crossing All Over, Vol 17 ("Wretched Boy") * Booom 2004-the Third ("We Got the Noise") * Cover It Up ("We're Not Gonna Take It") ===Singlet=== * 1999: Outshine The World (CD-single) * 2001: Room With A View (CD-single) * 2001: Superhero (CD-single) * 2001: Whatever Happened To The 80s (CD-single) * 2002: We're Not Gonna Take It (Twisted Sister) (CD-single) * 2002: Saccharine Smile (CD-single) * 2002: Big Mouth (CD-single) * 2004: We Got The Noise (CD-single) * 2004: Goodbye Routine (CD- single) * 2008: Stop The Clocks (CD-single) * 2010: Calling (CD-single) * 2010: Forever Ends Today (CD-single) ===Videot=== * 2003: We're Not Gonna Take It (DVD) * 2004: We Got The Noise (DVD) * 2005: Ten Years Of Noise (DVD) Luokka:Saksalaiset punkyhtyeet Luokka:Pop punk -yhtyeet
Alessandro Lambruschini

Alessandro Lambruschini (s. 7. tammikuuta 1965 Fucecchio, Italia) on italialainen entinen kestävyysjuoksija, jonka päälaji oli 3 000 metrin estejuoksu. Hänen merkittävin arvokisavoittonsa on Euroopan-mestaruus Helsingistä 1994. Hän saavutti EM-kilpailuissa myös yhden hopean ja pronssin, MM-kilpailuissa pronssin sekä olympiapronssia. Lambruschini voitti 3 000 metrin estejuoksussa Italian mestaruuden ennätykselliset kuusi kertaa vuosina 1986, 1987, 1990, 1992, 1994 ja 1996. == Saavutukset == Vuosi Kilpailu Paikka Sijoitus 1987 Välimeren kisat Latakia, Syyria 1 1987 Maailmanmestaruuskilpailut Rooma, Italia 9 1988 Olympialaiset Soul, Etelä- Korea 4 1990 Euroopan-mestaruuskilpailut Split, Jugoslavia 3 1991 Välimeren kisat Ateena, Kreikka 2 1992 Olympialaiset Barcelona, Espanja 4 1993 Maailmanmestaruuskilpailut Stuttgart, Saksa 3 1994 Euroopan-mestaruuskilpailut Helsinki, Suomi 1 1995 Maailmanmestaruuskilpailut Göteborg, Ruotsi 10 1996 Olympialaiset Atlanta, Yhdysvallat 3 1997 Maailmanmestaruuskilpailut Ateena, Kreikka 6 1998 Euroopan-mestaruuskilpailut Budapest, Unkari 2 === Ennätykset === *1 500 metrin juoksu - 3.35,27 min (1987) *3 000 metrin juoksu - 7.44,7 min (1997) *3 000 metrin estejuoksu - 8.08,78 min (1993) == Lähteet == * === Viitteet === Luokka:Italialaiset estejuoksijat Luokka:Italialaiset olympiamitalistit Luokka:Vuonna 1965 syntyneet Luokka:Elävät henkilöt
Tim Harden

Tim Harden (s. 27. tammikuuta 1974) on yhdysvaltalainen entinen pikajuoksija joka juoksi pääsääntöisesti 100 metrin juoksussa. Hänen paras saavutuksensa on hopeamitali Atlantan kesäolympialaisissa 1996, jonka hän voitti 4x100 metrin viestijuoksussa yhdessä joukkuetovereidensa Jon Drummondin, Michael Marshin ja Dennis Mitchellin kanssa. Harden on juossut 60 metriä aikaan 6,43 sekuntia, jolla hän on kaikkien aikojen tilastossa sijalla 3. Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1974 syntyneet Luokka:Elävät henkilöt
Ketoukonsieni

Ketoukonsieni (Lepiota oreadiformis) on pikku-ukonsieniin kuuluva kellomainen ja okranvärinen sienilaji. Sen heltat ovat valkoiset. Jalka on vaaleankeltainen ja siinä on heikko rengas. Ketoukonsieni kasvaa kedoilla ja tienvarsilla. Se on Suomessa melko harvinainen. == Lähteet == Luokka:Pikku- ukonsienet
Pantaukonsieni

Pantaukonsieni (Lepiota ignivolvata) on pikku-ukonsieniin kuuluva kartiomainen tai laakea sienilaji. Sen lakki on punaruskea ja suomupeitteinen. Heltat ovat valkoiset tai kermanvalkoiset. Sieni haisee ja maistuu pahalle eikä ole ruokasieni. Se kasvaa lehtimetsissä Keski-Euroopassa. Sitä ei ole löydetty Suomesta. == Lähteet == Luokka:Pikku-ukonsienet
Myrkkyukonsieni

Myrkkyukonsieni (Lepiota brunneoincarnata) on kartiomainen, viininpunainen tai ruskea pikku-ukonsienilaji. Sen heltat ovat valkoiset tai kermanväriset. Jalka on kellanvalkoinen ja siinä on heikosti havaittava rengas. Sieni kasvaa metsänreunoissa varsinkin rikkoutuneissa paikoissa. Myrkkyukonsieni on nimensä mukaisesti myrkyllinen. Sen myrkyllisyys vastaa Suomessa yleisesti esiintyvää valkokärpässientä ja on täten hengenvaarallinen pienemmissäkin määrin nautittuna. Myrkkyukonsieni kasvaa Keski-Euroopassa, lajista ei ole Suomesta tehty löytöjä. == Lähteet == Luokka:Pikku-ukonsienet
Arnaldo da Silva

Arnaldo da Silva (s. 26. maaliskuuta 1964) on entinen brasilialainen yleisurheilija, joka kilpaili lähinnä 100 metrin juoksussa. Da Silvan paras saavutus on pronssimitali Atlantan kesäolympialaisissa 1996 4 x 100 metrin juoksussa, yhdessä Robson da Silvan, Edson Ribeiron ja André da Silvan kanssa. Luokka:Brasilialaiset pikajuoksijat Luokka:Brasilialaiset olympiamitalistit Luokka:Vuonna 1964 syntyneet Luokka:Elävät henkilöt
Anastasian matti

Anastasian matti on shakkimattikuvio, jossa pelaaja tekee matin tornilla, ratsun vartioidessa laidassa olevan kuninkaan pakoruutuja ja sotilaan tukkiessa yhden pakoruudun. Diagrammissa on esitetty tyypillinen Anastasian matti. ==Lähteet== Luokka:Shakkimatit
Nykyaikainen viisiottelu kesäolympialaisissa 2004

Ateenan kesäolympialaisissa 2004 kilpailtiin kahdessa nykyaikaisen viisiottelun lajissa: miesten ja naisten henkilökohtaisessa kilpailussa. Suorituspaikkana oli Goudi Olympic Complex. Miesten kilpailu käytiin 26. elokuuta ja naisten 27. elokuuta. Molempiin lajeihin osallistui 32 urheilijaa. ==Mitalistit== ===Miehet=== Sijoitus Nimi Kansallisuus Ammunta Miekkailu Uinti Ratsastus Juoksu Yhteensä Aika Aikaero 1\. Andrei Moisejev 1036 1000 1376 1032 1036 5480 2\. Andrejus Zadneprovskis 1000 916 1308 1088 1116 5428 + 00:13 3\. Libor Capalini 1084 776 1336 1116 1080 5392 + 00:22 ===Naiset=== Sijoitus Nimi Kansallisuus Ammunta Miekkailu Uinti Ratsastus Juoksu Yhteensä Aika Aikaero 1\. Zsuzsanna Vörös 1120 916 1296 1124 992 5448 2\. Jeļena Rubļevska 988 1028 1160 1116 1088 5380 + 00:17 3\. Georgina Harland 808 832 1308 1144 1252 5344 + 00:26 == Lähteet == *Tulokset 2004 Luokka:Kesäolympialaiset 2004
Soutu ja suomalaiset

Tämä artikkeli kertoo kilpasoudusta suomalaisten näkökulmasta. == Historiaa == Vanhin edelleen järjestettävä suomalainen soutukilpailu on Turussa pidettävä Aurasoutu, joka järjestettiin ensimmäisen kerran vuonna 1927. Suomalaiset ovat saavuttaneet soudussa yhteensä seitsemän olympiamitalia, joista kolme on kultaisia. 1950-luvulla suomalaiset soutivat olympiamitaleja erityisesti neloskilpailuista. Pertti Karppinen sai peräti kolme kultaa vuosien 1976, 1980 ja 1984 olympialaisissa, ja nämä ovat edelleen Suomen ainoat kultamitalit lajista. Karppinen sai myös useita mitaleja MM-kisoista. Kun hän oli lopettanut uransa, suomalainen soutu vietti hiljaiseloa, kunnes 24 vuoden tauon jälkeen Minna Nieminen ja Sanna Stén palauttivat Suomen olympiamitalikantaan hopeamitalilla 2000 metrin kevyen pariairokaksikon kilpailussa Pekingin olympialaisissa 2008 . Soutu on toiminut myös joidenkin suomalaisten hiihtäjien sivulajina varsinkin 1950- 1960-luvuilla. Muun muassa Jorma Kortelainen ja Väinö Huhtala olivat tunnettuja sekä soudussa että hiihdossa. == Olympialuokkien soutu == Suomessa olympiasoutua voi harrastaa kilpailu- ja harrastemielessä noin 10 seurassa eri puolilla maata. Kotimaassa järjestetään vuosittain Suomen mestaruuskilpailuiden lisäksi useita kansallisia kilpailutapahtumia. Suomessa on järjestetty soudun maailmanmestaruuskilpailut vuonna 1995 Tampereella Kaukajärven soutustadionilla. Suomalaisia olympiakilpaveneluokan kilpaseuroja: * Espoon Soutajat ry - Esbo Roddare rf (Espoo) * Helsingin Soutuklubi ry, HSK (Helsinki) * Hämeenlinnan soutajat ry, HmlS (Turenki) * Ikaalisten Soutajat ry (Ikaalinen) * Jämsänjoen Soutuveikot ry, JSV (Jämsänkoski) * Lappeenrannan soutajat ry, LS (Lappeenranta) * Nesteen Soutajat ry, NS (Raisio, Porvoo) * Pargas Roddklubb rf (Parainen) * Soutuseura SMARK ry (Helsingin soutuseurat Akademiska Roddklubben ja Soutumiehet yhdistivät voimansa, 2010) * Sunilan Sisu ry, SuSi (Sunila) * Takon Soutajat ry, TAKO (Tampere) * Turun Akateemiset Soutajat ry, TAS - Åbo Akademiska Roddare rf, ÅAR (Turku) * Turun Soutajat ry, TS - Åbo Roddare rf, ÅR (Turku) * Vuoksen Soutajat ry, VS (Imatra) * Valkeakosken Vesiveikot ry, VVV (Valkeakoski) == Puuvenesoutu == Suomessa järjestetään maailman suurimmaksi mainostettu soututapahtuma, puuveneillä käytävät Sulkavan Suursoudut. Tapahtuma ollaan järjestetty jo 41 kertaa, ja vuonna 2008 siihen osallistui lähes 8 000 soutajaa. Puuvenesoudussa järjestetään myös SM-kilpailuja, joissa kilpaillaan neljässä eri sarjassa, joiden matkat vaihtelevat kahden ja 58 kilometrin välillä. == Lähteet == Luokka:Suomen soutu
Parhaan suoraan videolle julkaistun elokuvan Annie-palkinto

Parhaan suoraan videolle julkaistun elokuvan Annie-palkinto on vuodesta 1994 lähtien joka vuosi jaettava palkinto edellisvuoden parhaalle suoraan videolle julkaistulle animaatioelokuvalle. Poikkeuksellisesti vuonna 2002 palkintoa ei jaettu ollenkaan. == Voittajat == Vuosi Elokuva 2010 Futurama: Vihreän ajan tuolle puolen 2009 Futurama: Moniniskainen monsteri 2008 Futurama – Benderin jättikeikka 2007 Bambi 2 2006 Lilo & Stitch 2 2005 Leijonakuningas 3 – Hakuna Matata 2004 Animatrix 2003 Rolie Polie Olie: The Great Defender of Fun 2001 Batman of the Future: Return of the Joker 2000 Hessu Hopo – rampin rämäpää 1999 Leijonakuningas 2 – Jylhäkallion ylpeys 1998 Batman ja Pakkasherra 1997 Aladdin ja varkaiden kuningas 1996 Maa aikojen alussa 3 – Ihmeiden aika 1995 Gates of the Mind’s Eye 1994 Animated Legend, Winsor McCay ==Aiheesta muualla== * The Annie Awards-virallinen sivusto * IMDB.com Luokka:Annie- palkinto
Puistoukonsieni

Puistoukonsieni (Lepiota cristata) on pikku-ukonsieniin kuuluva kartiomainen tai laakealakkinen ukonsienilaji. Lakki on punaruskeasuomuinen ja valkea. Heltat ovat valkoiset. Jalka on valkea tai ruskehtava. Sieni haisee kaasulle ja maistuu pahalta eikä ole ruokasieni. Se kasvaa puistonurmilla, puutarhoissa ja metsäteiden reunoilla melko yleisenä. == Lähteet == Luokka:Pikku-ukonsienet
Metyylisalisylaatti

Metyylisalisylaatti on väritön tai kelta-punainen öljymäinen neste, jolla on tunnusomainen haju. Metyylisalisylaatin kemiallinen kaava on C8H8O3. Siitä käytetään myös nimiä salisyylihapon metyyliesteri, metyyli-2-hydroksibentsoaatti, 2-(metoksikarbonyyli)fenoli ja Wintergreen- öljy. Metyylisalisylaatti on esteri. Monet kasvit, esimerkiksi metsätähti tuottavat metyylisalisylaattia. Metyylisalisylaatin moolimassa on 152,1494 g/mol, sulamispiste −8,6 °C, kiehumispiste 222 °C, leimahduspiste 96 °C c.c., itsesyttymislämpötila 451 °C ja CAS-numero 119-36-8. Aine liukenee veteen 20 °C:n lämpötilassa 0.07 g/100ml. Metyylisalisylaatti reagoi voimakkaiden hapettimien ja vahvojen emästen kanssa. Lyhytaikaisessakin altistumisessa metyylisalisylaatti voi ärsyttää silmiä ja ihoa. Aineelle altistumisesta voi seurata myös vaikutuksia keskushermostossa, viime kädessä šokki ja kuolema. Aine voi imeytyä elimistöön hengitysteitse, ihon läpi ja nieltynä. Aine on haitallista myös vesieliöille. Metyylisalisylaattia voidaan valmistaa esteröimällä metanolista ja salisyylihaposta: CH3OH + HOC6H4COOH → HOC6H4COOCH3 \+ H2O Yhdistettä esiintyy kasveissa ja myös kukkien tuoksuissa sekä semiokemikaalina eliöiden viestinnässä. == Aiheesta muualla == * *Liber Herbarum II: Metyylisalisylaattia sisältäviä kasveja *PubChem: Methyl salicylate *Human Metabolome Database: Methyl 2-hydroxybenzoate *Food Component Database (FooDB): Methyl salicylate *Kyoto Encyclopedia of Genes and Genomes (KEGG): Methyl salicylate *Dr. Duke's Phytochemical and Ethnobotanical Databases: Methyl-salicylate *Pherobase: Semiochemical - methyl salicylate *Pherobase: Floral Compound - methyl salicylate Luokka:Fenolit
Frank Anderson

Frank Ross Anderson (1928–1980) oli kanadalainen shakinpelaaja ja kansainvälinen mestari. Hän oli erikoistunut tietokoneshakkiin. Anderson syntyi Kanadassa ja pelasi maansa joukkueessa kolmissa shakkiolympialaisissa: 1954, 1958 ja 1964. Vuosina 1954 ja 1958 hän teki parhaan tuloksen toiselta pöydältä. ==Lähteet== ==Aiheesta muualla== *Frank Anderson osoitteessa Chessmetrics.com Luokka:Kanadalaiset shakinpelaajat Luokka:Shakin kansainväliset mestarit Luokka:Vuonna 1928 syntyneet Luokka:Vuonna 1980 kuolleet
Hugo Gunckel Lüer

Hugo Gunckel Lüer (10. elokuuta 1901, Valdivia – 17. kesäkuuta 1997, Santiago de Chile) oli chileläinen kasvitieteilijä, professori ja farmaseutti. Hän opiskeli ensin Concepciónin yliopistossa farmasiaa ja työskenteli sen jälkeen eri apteekeissa. Lüer toimi myös Araucarían alueellisen museon johtajana vuodesta 1940 alkaen.http://www.dibam.cl/subdirec_museos/mr_araucania/presenta.htm Lisäksi hän oli mukana useissa eri järjestöissä, tuntiopettajana kouluissa ja jopa joidenkin koulujen johtajana. Harrastuksenaan hän keräili kasveja. ==Lähteet== Luokka:Chileläiset tieteilijät Luokka:Kasvitieteilijät Luokka:Vuonna 1901 syntyneet Luokka:Vuonna 1997 kuolleet
Gerald Anderson

Gerald Frank Anderson (1898–1983) oli englantilainen shakkitehtävien laatija, joka oli kotoisin Etelä-Afrikasta. Hänet tunnetaan parhaiten kolmesiirtoisista ja satushakkitehtävistä. Anderson julkaisi vuonna 1924 120 laatimaansa tehtävää nimellä Adventures of my Chessmen (1914–1923). Vuonna 1938 hän alkoi laatimaan Kriegspiel-tehtäviä ja julkaisi niitä vuonna 1959 kokoelmassa Are There Any?. Anderson työskenteli myös Britannian ulkoasiainministeriössä ja Washingtonin lähetystössä. Andersonin kunniaksi julkaistiin vuonna 1974 sadankahdentoista tehtävän kokoelma nimeltä A Tribute to G. F. Anderson. ==Lähteet== Luokka:Englantilaiset shakinpelaajat Luokka:Vuonna 1898 syntyneet Luokka:Vuonna 1983 kuolleet
Romeo & Rafael Desperados

Romeo & Rafael Desperados oli MTV3:n netti-tv:ssä elo-lokakuussa 2008 esitetty kymmenenosainen Salattujen elämien spin-off -sarja. Kesällä 2008 kuvattu sarja tehtiin ainoastaan internetiä varten ja tuotettiin MTV3:n netti-tv:hen. Sarjan jaksot nähtiin uusintana MTV3 Katsomossa 17. heinäkuuta – 1. elokuuta 2012. 1\. elokuuta 2018 sarjan kaikki jaksot julkaistiin MTV Katsomoon. ==Juoni== Veljekset Romeo ja Rafael Aro pakenivat Suomesta keväällä 2008. Helena Kuulan antamien rahojen turvin he lähtivät pakomatkalle ja jättivät Maijan tämän äidille, Emmalle. Ongelmia syntyy matkan varrella useita: veljekset eivät tiedä, missä maassa ovat ja menettävät rahansa pikkurikollisille. Lopulta pakomatka päättyy ja veljekset päätyvät Las Vegasiin ja saavat sieltä töitä: Rafael pääsee kokiksi ja Romeo tarjoilijaksi. Emma tuo Maijan takaisin Romeolle. ==Esittäminen Internetissä== Romeo & Rafael Desperados kuului maksulliseen Salatut elämät -tuotteeseen. Joka maanantai julkaistiin uusi jakso ja sen sai katsoa ostamalla seuraavan päivän Salatut elämät -jakson ennakkoon. Lisäksi internetiin lisättiin lisämateriaalia kuvauksista. Kun sarjan kaikki kymmenen jaksoa oli julkaistu, sarjan jaksot olivat katsottavissa ilmaiseksi. ==Jaksot== Jakso Nimi Julkaisu MTV3 netti-tv:ssä Uusinta MTV3 Katsomossa 1\. Desperates 18. elokuuta 2008 17. heinäkuuta 2012 2\. Bad Memories 25. elokuuta 2008 18. heinäkuuta 2012 3\. Hot Rod 1. syyskuuta 2008 19. heinäkuuta 2012 4\. Passport Please 8. syyskuuta 2008 20. heinäkuuta 2012 5\. Convoy 15. syyskuuta 2008 24. heinäkuuta 2012 6\. Coca-Cola 22. syyskuuta 2008 25. heinäkuuta 2012 7\. Blue Suede Shoes 29. syyskuuta 2008 26. heinäkuuta 2012 8\. Romeo and Juliet 6. lokakuuta 2008 27. heinäkuuta 2012 9\. Casino Royale 13. lokakuuta 2008 31. heinäkuuta 2012 10\. Let the Sunshine In 20. lokakuuta 2008 1. elokuuta 2012 ==Näyttelijät== * Constantinos Mavromichalis – Romeo Aro * Sami Ristiniemi – Rafael Aro * Hertta Yrjänä – Maija Aro * Saila Laakkonen – Emma Ilola * Oona Louhivaara – Juulia Autio * Ramin Sohrab – rajavartija * Seppo Pirskanen – rekkakuski Oinonen * Jukka Uhlgren – Ola * Stephen Morgan – Mackay–mies * Marko Äijö – Fancha Saladin ==Lähteet== * Salkkareista netti-jaksoja! ===Viitteet=== Luokka:Salatut elämät -spin-off-sarjat Luokka:Nettisarjat
Shallow Believer

Shallow Believer on amerikkalaisen rockyhtyeen The Usedin 19. helmikuuta 2008 digitaalisesti julkaistu EP. Se on kokoelma singlejen b-puolia kolmelta aikaisemmalta pitkäsoitolta. EP:n nimi tulee "Slit Your Own Throat" -kappaleen sanoista. == Kappaleet == # # # # # # # # # # # == Arviot == * AbsolutePunk: 69%http://absolutepunk.net/showthread.php?t=298126 == Aiheesta muualla == * Shallow Believer discogs.com -sivustolla == Lähteet == Luokka:Vuoden 2008 EP:t Luokka:The Usedin albumit
BESSY (hiukkaskiihdytin)

Berliner Elektronenspeicherring-Gesellschaft für Synchrotronstrahlung m. b. H. (BESSY) on synkrotroni Berliinissä. Se aloitti toimintansa tutkimusyrityksenä, joka tuotti synkrotronisäteilyä tieteen ja teollisuuden tutkimuskäyttöön. Yritys perustettiin 5. maaliskuuta 1979 synkrotronin rakentamista ja ylläpitämistä varten, ja se yhdistyi Hahn Meitner -instituutin kanssa 1. tammikuuta 2009 muodostaen uuden Helmholtz-Zentrum Berlin -instituutin. Nimi BESSY yhdistettiin yleensä BESSYn ylläpitämään synkrotroniin pikemminkin kuin itse yritykseen. Ensimmäinen BESSYn rakennuttama synkrotroni, BESSY I, aloitti toimintansa 19. joulukuuta 1981 Wilmersdorfin kaupunginosassa Berliinissä. Synkrotroni tuotti ultravioletti- ja röntgensäteilyä. Sen ympärysmitta oli noin 60 metriä. Se jatkoi toimintaansa vuoteen 1999, jolloin se kustannussyistä lopetettiin, kun BESSYn uusi synkrotroni Berliinin Adlershofin kaupunginosassa oli aloittanut toimintansa. Suuri osa BESSY I:stä purettiin ja lahjoitettiin vuonna 2001 SESAME-projektille (Synchrotron-light for Experimental Science and Applications in the Middle East), joka rakentaa UNESCO-projektin osana Lähi-idän ensimmäisen synkrotronin Jordaniaan. BESSY II -synkrotronisäteilylähteen rakentaminen Adlershofiin aloitettiin 1993, ja ensimmäiset tieteelliset kokeet sen tuottamalla synkrotronisäteilyllä tehtiin lokakuussa 1998. Se on niin sanottu kolmannen sukupolven synkrotroni. BESSY II:n ympärysmitta on 240 metriä, ja sitä käyttää noin 50 sädelinjaa. Vuosittain synkrotronilla vierailee yli 2500 tutkijaa. BESSY II:n toiminnasta vastaa Helmholtz-Zentrum Berlin. ==Lähteet== *BESSY kotisivut ===Viitteet=== Luokka:Synkrotronisäteilytutkimuslaitokset Luokka:Berliini
Forssan yhteislyseo

Forssan yhteislyseo on Forssan kaupungissa toimiva Forssan seutukunnan ainoa lukio. Oppilaitos on Suomen ensimmäinen maaseudulle perustettu oppikoulu. Yhteislyseo on perustettu vuonna 1899 nimellä Forssan yhteiskoulu, ja keisarillisen senaatin toimiluvan se sai tammikuussa 1900. Vuonna 2009 Forssan yhteislyseo vietti 110-vuotisjuhlia. Vuonna 1948 Forssan (suomalaisesta) yhteiskoulusta tuli valtion oppilaitos, ja samalla se otti käyttöön nimen Forssan yhteislyseo.Forssan (suomalainen) yhteiskoulu, Yksityiskoulu, viitattu 21.9.2022 Lukion nimi ehti muuttua pariin otteeseen, mutta yhteislyseon vanha nimi otettiin uudelleen käyttöön vuonna 1998 silloisten Linikkalan lukion ja Kuhalan lukion yhdistymisen myötä. Lyseota hallinnoi seutukunnallinen johtokunta. Sopimuskuntia ovat Forssa, Humppila, Jokioinen ja Tammela. Lyseossa on oppilaita myös Ypäjältä. Lyseolla suorittaa kaksois- ja kolmoistutkintoa Ypäjän Hevosopiston ja Forssan ammatti-instituutin opiskelijoita. Lukiossa toimii Urheiluakatemia ja kuvataide- ja muotoilulinja. Lukiolla on ollut 2000-luvun alusta lähtien monia kansainvälisiä yhteistyötahoja, muun muassa monissa Euroopan valtioissa ja Keniassa. Lukion rehtorina on toiminut keväästä 2001 alkaen FT Simo Veistola. Häntä ennen rehtorina toimi Kuhalan lukiosta siirtynyt rehtori Veikko Rantanen. Lukiosta valmistuneita ylioppilaita ovat muun muassa teollisuusneuvos Juhani Yli- Paavola, säveltäjä Kalevi Aho, Mika ja Turkka Mali, 2010- ja 2020-luvuilla ministerinä toiminut Sanni Grahn-Laasonen ja yksi maailman siteeratuimmista ilmakehän tutkijoista, akateemikko Markku Kulmala. ==Koulurakennus== Aluksi lyseo toimi väliaikaistiloissa, kunnes se vuonna 1906 sai ensimmäisen oman toimitalonsa, jonka on suunnitellut arkkitehti Yrjö SadeniemiKaupunkikävely, Forssa viitattu 3.9.2018. Jugendosana tunnettuun rakennukseen Sadeniemi suunnitteli samaan tyyliin laajennusosan, joka valmistui vuonna 1923Forssan yhteislyseo, inventointi ja tutkimus peruskorjausta varten. Viitattu 3.9.2018. Ensimmäinen rakennus oli alun perin suunniteltu kokonaan hirsiseksi, mutta keskustelujen perusteella alakerroksen materiaaliksi päätettiin tiiliJulkaisu Forssan suom. yhteiskoulun vihkiäisiin (Juhlajulkaisu), s. 27. Sisäosissa oli väreiksi alun perin valittuja tummahkoja ajan henkisiä värejä, punaista, ruskeaa ja vihreää, mutta vuonna 1928 kaikki peitettiin vaalealla maalilla. Arkkitehti Einari Wennervirran suunnittelema lyseorakennuksen kivinen funkkisosa rakennettiin jugendosan jatkoksi vuonna 1958. Rakennuksiin tehtiin peruskorjaus vuosina 2010–2011, jonka jälkeen sekä jugend- että funkkisosat ovat olleet lukion käytössä. Ennen peruskorjausta jugendosassa toimi Linikkalan ala-aste. == Lähteet== * Forssan yhteislyseo: Tietoa lyseosta ===Viitteet=== == Aiheesta muualla== * Forssan Vanhan Koulun Kilta * Forssan yhteiskoulu 40-vuotias, Aamulehti, 26.08.1939, nro 228, s. 7, Kansalliskirjaston digitaaliset aineistot Luokka:Forssan oppilaitokset Luokka:Suomen lukiot
Bessy

Bessy voi tarkoittaa: *BESSY, synkrotronisätelyä tuottavaa laitosta Berliinissä *Bessy, kuntaa Auben departementissa Ranskassa *Bessy, sukunimeä *Bessy, Elisabeth-nimestä johdettua naisen lempinimeä
Ballarat (Yhdysvallat)

Ballarat on vuonna 1896 perustettu, nykyisin lähes asumaton kaupunki Inyon piirikunnassa Kaliforniassa. Se autioitui vähitellen 1900-luvun alkupuolella. Kaupunki perustettiin Panamint Rangen kanjonien kaivoksien huoltopaikaksi. Nimensä kaupunki sai Australian Victoriassa sijaitsevan kultakaivoskaupunki Ballaratin mukaan. Vuosina 1897–1905 Ballaratissa oli 400-500 asukasta, ja siellä oli seitsemän saluunaa, kolme hotellia, Wells Fargon asema, posti, koulu, vankila ja ruumishuone. Kaupungin hiipuminen alkoi, kun sen itäpuolella oleva Ratcliffin kaivos supisti toimintaansa. Muutkin kaivokset alkoivat hiipua, ja Ballaratin postitoimisto lopetti vuonna 1917. Nykyisin Ballaratissa asuu vakituisesti pari ihmistä. Charles Manson asui 1960-luvulla "perheineen" Barkerin karjatilalla Ballaratin eteläpuolella. == Lähteet == Luokka: Kalifornian aavekaupungit
Asemalla

__NOTOC__ Asemalla on suomalaisen rockyhtye Happoradion debyyttialbumi, joka julkaistiin 14. huhtikuuta 2003. Se on myös ainoa Happoradion albumi jolla kitaraa soittaa Miki Pii. Albumi nousi Suomen virallisen listan sijalle 24. Ikävä ihollesi on kokonaan Aki Tykin käsialaa ja muut kappaleet sävelletty yhdessä Miki Piin kanssa kuten krapulankatkuinen biisi Pois Kalliosta. == Kappaleet == # # # # # # # # # # # == Kokoonpano == * Aki Tykki − laulu, kitara, kosketinsoittimet * Miki Pii − kitara * Jatu Motti − basso * Markku DeFrost − rummut == Arvostelut == * Soundi: Soundi: Levyarvio == Lähteet == == Aiheesta muualla == * Levyn sanoitukset Luokka:Vuoden 2003 esikoisalbumit Luokka:Happoradion albumit Luokka:Gabi Hakasen tuottamat albumit
Pienet ja keskisuuret elämät

__NOTOC__ Pienet ja keskisuuret elämät on suomalaisen rockyhtye Happoradion toinen studioalbumi, joka julkaistiin 15. syyskuuta 2004. Albumi nousi Suomen virallisen listan sijalle 28. Pieni osa albumin kappaleista kuten Linnusta sammakoksi on kokonaan Aki Tykin käsialaa, lisäksi albumin biisejä ovat olleet säveltämässä myös AH Haapasalo ja Jari Torkkeli. == Kappaleet == # # # # # # # # # # # == Kokoonpano == * Aki Tykki – laulu, kitara, kosketinsoittimet * AH Haapasalo – kitara, taustalaulu * Jatu Motti – basso * Markku DeFrost – rummut == Arvostelut == * Soundi: Soundi: Levyarvio == Lähteet == == Aiheesta muualla == * Levyn sanoitukset Luokka:Happoradion albumit Luokka:Vuoden 2004 albumit Luokka:Gabi Hakasen tuottamat albumit
Vuosipäivä

__NOTOC__ Vuosipäivä on suomalaisen rockyhtye Happoradion kolmas studioalbumi, joka julkaistiin 26. huhtikuuta 2006. Albumi nousi Suomen virallisen listan sijalle 23. Vuosipäivä-albumista lähtien Aki Tykki ja AH Haapasalo on säveltäneet yhdessä biisejä. Albumi tuotettiin ja äänitettiin Loimaan Popstudiolla. == Kappaleet == # # # # # # # # # # == Kokoonpano == * Aki Tykki – laulu, kitara, kosketinsoittimet * AH Haapasalo – kitara, taustalaulu * Jatu Motti – basso * Markku DeFrost – rummut == Arvostelut == * Desibeli.net: Desibeli.net: Levyarvio * Metropoli.net: Metropoli.net: Levyarvio * Soundi: Soundi: Levyarvio == Lähteet == == Aiheesta muualla == * Levyn sanoitukset Luokka:Happoradion albumit Luokka:Vuoden 2006 albumit
Weno

Weno on Mikronesian liittovaltion suurin kaupunki. Se sijaitsee Chuukin osavaltiossa Moenin eli Wenon kaupunkisaarella. Wenolla on lentokenttä, hotelleja, ravintoloita sekä sukeltajille luonnonluolia. Wenolla on 13 900 asukasta. == Aiheesta muualla == * Mikronesian liittovaltion viralliset nettisivut Luokka:Mikronesian federaation maantiede
Ruttokellot

Ruttokellot on Ilkka Remeksen kirjoittama jännitysromaani. Kirjan on julkaissut WSOY 2000. ==Juoni== Brysseliin lentävä kone, jonka kyydissä istuu Suomen pääministeri, kaapataan. Poliisipsykologi Johanna Vahtera joutuu tulikasteeseen, josta alkaa Suomen rikoshistorian suurin poliisioperaatio - ja Johannan elämän kauhein painajainen. Ohjaaja Otso Vaismaa saa rahakkaan tarjouksen oudon työtehtävän suorittamisesta. Vaismaan suostuessa tarjoukseen hän tekee virheen, josta tulee kärsimään koko Suomen kansa. ==Kritiikki== Pekka Holopainen kirjoittaa Ilta-Sanomissa: "Ruttokellot päihittää minkä tahansa tällä vuosituhannella maailmassa ilmestyneen jännityskirjan." Kai Hirvasnoro kirjoittaa Kansan Uutisissa: "Ruttokelloja parempaa jännäriä on vaikea kuvitella... Näin hyviä jännityskirjoja ei montaa ilmesty koko maailmassa... Ruttokellot tekee erityisen tehokkaaksi se, että jotain tämän kaltaista voisi aivan hyvin tapahtua myös oikeasti." ==Lähteet== *Ilkka Remeksen kotisivut Luokka:Ilkka Remeksen teokset Luokka:Vuoden 2000 kirjat Luokka:Jännitysromaanit
Solofa Fatu

Solofa Fatu jr. (s. 11. lokakuuta 1965)Rikishi Wretlindata-sivustollaViitattu 7.7.2024 on samoalainen ammattilaisvapaapainija. Hänet tunnetaan parhaiten paininimellään Rikishi. Rikishi on 185 senttiä pitkä ja painaa 185 kiloa.Rikishi WWE-sivustollaViitattu 7.7.2024 Fatun kaksoispojat Jonathan (Jimmy Uso) ja Joshua Samuel (Jey Uso) ovat esiintyneet vuodesta 2010 WWE:ssä showpainijoukkuessa The Usos. Vuodesta 2021 lähtien myös Fatun kolmas poika Joseph (Solo Sikoa) on työskennellyt WWE:ssä. Fatu kuuluu samoalaiseen Anoaʻi- perheeseen merkittävänä jäsenenä yhdessä veljiensä Sam Fatun ja Umagan kanssa. Hän on Jacob Fatun setä sekä hänen serkkujaan ovat Rosey, Roman Reigns ja The Rock.Wrestlemania 39: How a Samoan dynasty became the greatest wrestling family of all timeViitattu 7.7.2024 ==Mestaruuden ja saavutukset== *Northern States Wrestling Alliance **NSWA Tag Team Championship (1 kerta) - yhdessä Samun kanssa *Portland Wrestling **Portland Pacific Northwest Heavyweight Championship (1 kerta) *Power Pro Wrestling (Memphis) **Power Pro Wrestling Heavyweight Championship (1 kerta) *World Class Wrestling Association **WCWA Texas Tag Team Championship (1 kerta) – yhdessä Samun kanssa **WCWA World Tag Team Championship (3 kertaa) – yhdessä Samun kanssa *World Wrestling Council **WWC Caribbean Tag Team Championship (1 kerta) – yhdessä Samun kanssa *WWF/WWE **WWF Intercontinental Championship (1 kerta) **World Tag Team Championship (2 kertaa) – yhdessä Samun (1) ja Ricon (1) kanssa **WWE Tag Team Championship (1 kerta) – yhdessä Scotty 2 Hottyn kanssa **WWE Hall of Fame (2015) ==Lähteet== == Aiheesta muualla == Luokka:Samoalaiset urheilijat Luokka:Showpainijat Luokka:Vuonna 1965 syntyneet Luokka:Elävät henkilöt
...ja Jumala loi naisen

...ja Jumala loi naisen () on vuonna 1956 valmistunut ranskalainen elokuva, jonka ohjasi Roger Vadim. Elokuva nosti Brigitte Bardot’n maailmanlaajuiseksi sensaatioksi, seksisymboliksi ja tähdeksi. Elokuvan kuuluisin kohtaus on lopussa oleva tanssikohtaus, jossa Bardot tanssii avojaloin pöydällä. Elokuvaa markkinoitiin Yhdysvalloissa tunnuslauseella "Jumala loi naisen, mutta paholainen loi Brigitte Bardot’n", mikä aiheutti skandaalin. == Juoni == Elokuva kertoo 18-vuotiaasta Etelä-Ranskassa asuvasta orpotytöstä Juliettesta (Brigitte Bardot), joka on vapaasieluinen tyttö täynnä seksuaalista energiaa. Juliettea piirittävät monet miehet, eikä hänen käytöksensä miellytä kaikkia. Juliette on rakastunut Antoineen (Christian Marquand), joka ei kuitenkaan suhtaudu tähän vakavasti. Kun Juliettea uhkaa käytöksensä takia paluu takaisin orpokotiin, tarjoutuu Antoinen veli Michel (Jean-Louis Trintignant) menemään hänen kanssaan naimisiin. Juliette suostuu ja he menevät naimisiin. Pariskunnan avioliitto alkaa onnellisesti, mutta kun Antoine palaa, pariskunnan onnen ylle alkaa kertyä synkkiä pilviä. == Näyttelijät == == Lähteet == Luokka:Ranskalaiset draamaelokuvat Luokka:Vuoden 1956 ranskalaiset elokuvat
Tokugawa Hidetada

Tokugawa Hidetada (, 1579–1632) oli Japanin Tokugawa-shōgunaatin toinen shōgun. Hän oli ensimmäisen Tokugawa-shōgunin Tokugawa Ieyasun kolmas poika. Hidetada toimi shōgunina vuodesta 1605 vuoteen 1623, mutta oli vastuussa shōgunaatin päätöksenteosta vasta isänsä kuoltua 1616. Tätä ennen vastuu päätöksenteosta oli pääsääntöisesti edelleen Ieyasulla, joka oli luopunut shōgunin asemasta vain päästäkseen eroon sen asettamista rituaalisista velvollisuuksista. Sekigaharan taistelussa Hidetada melkein maksoi Ieyasulle taistelun voiton, koska viivytteli matkallaan taisteluun yrittäen valloittaa linnoitusta, jonka hän olisi voinut kiertää. Sekigaharassa osoittamastaan liiallisesta varuillaan olosta huolimatta historioitsijat pitävät juuri Hidetadan huolellisuutta ja varovaisuutta syynä hänen valintaansa seuraavaksi shōguniksi. Shōguniksi noustuaan Hidetada avioitui Oeyon kanssa, ja he saivat kaksi poikaa, Tokugawa Iemitsun ja Tokugawa Tadanagan. He saivat myös kaksi tytärtä, joista Kazukon Hidetada naittoi keisari Go-Mizunoolle ja tästä liitosta syntyi keisarinna Meishō. == Lähteet == Hidetada Luokka:Vuonna 1579 syntyneet Luokka:Vuonna 1632 kuolleet
Hussilaissodat

Hussilaissodat käytiin vuosina 1419–1436 Böömin kuningaskunnassa ja sen lähialueilla. Niissä vastakkain olivat katolista kirkkoa vastustaneet tšekit (hussilaiset) ja alueen valtaa tavoitelleet saksalaiset. Taistelut päättyivät vuonna 1436 rauhansopimukseen saksalaisten ja maltillisten hussilaisten välillä, jonka myötä Böömiin syntyi kansallinen kirkko ja otettiin käyttöön monia kirkon toimintaan liittyviä uudistuksia. Taloudellinen taantuma ja sisäiset erimielisyydet aiheuttivat Böömissä 1300-luvun lopulta voimistuvia katolisen kirkon vastaisia asenteita. Samaan aikaan aluetta hallinneen Pyhän saksalais-roomalaisen keisarikunnan ja tšekkiläisten välit kiristyivät. Rikkaat tilanomistajat ja kirkko joutuivat vastakkain alhaisaatelistoa ja kaupunkien porvaristoa vastaan. Böömiläinen uskonpuhdistusliike käynnistyi Jan Husin johdolla. Kuningas Venceslaus IV (, , suomeksikin joskus Václav IV) tuki kansallismielisten tšekkien tavoin Husin uudistusvaatimuksia niin kauan, että Böömi joutui Rooman paavin julistamaan kirkonkiroukseen ja sinne alettiin suunnitella ristiretkeä. Hän myös menetti keisarin valtaistuimen vuonna 1400, vaikka säilyttikin Böömin kuninkaan kruunun. Kun Jan Hus oli tuomittu kuolemaan ja poltettu roviolla 1415, nousivat tšekkiaateliset ja talonpojat kapinaan Prahassa ja maaseudulla. Kapinajoukot koostuivat talonpojista, alhaisaatelistosta ja kaupunkien porvaristosta. Tämän seurauksena saksalaiset pakenivat Prahasta ja Böömin saksalaisväestö menetti asemansa Tšekin kirkossa ja hovissa. Tapaukset käynnistivät vuonna 1420 saksalaisten ristiretken Böömiä vastaan, joka tunnetaan ns. hussilaissotana. Ylivoimastaan huolimatta saksalaiset kärsivät pelkkiä tappioita porvarillis-talonpoikaiselle kapina- armeijalle. Hussilaiset käyttivät taisteluissa niin sanottua vaunulinnoitusta (, ), joka oli liikuteltava suojavarustus: hevosvaunuja käännettiin kyljelleen, niin että taistelijoilla oli suoja kaikilta suunnalta ampumista vastaan. Baselin kirkolliskokoukselle tarjoutui lopulta mahdollisuus solmia rauha hussilaisten maltillisen siiven utrakvistien kanssa vuonna 1433. Jyrkimmät hussilaiset, taboriitit, jatkoivat taistelua vielä pari vuotta, mutta hävisivät 1434 ristiretkeläisten ja maltillisten hussilaisten yhdistetyille joukoille. Vuoden 1436 rauhassa katolinen kirkko antoi hussilaisille uskonnollisia erivapauksia: sallittiin lähes kaikki Jan Husin vaatimat kirkon uudistukset (mm. kansankielinen saarna). == Lähteet == == Aiheesta muualla == Luokka:Tšekin historia Luokka:Pyhä saksalais-roomalainen keisarikunta Luokka:1400-luvun sodat Luokka:1410-luku Luokka:1420-luku Luokka:Seulonnan keskeiset artikkelit
Al-Tariq

Al-Tariq (, ) on Koraanin 86. suura. Se sisältää 17 jaetta.Koraani, 1995 == Teksti == Suura kuuluu Ahsen-Bören suomennoksen mukaan seuraavasti:Koraani, 1942 # Kautta taivaan ja aamutähden! # Tiedätkö, mikä on aamutähti? # Se on häikäisevän kirkas tähti. # Ei ole sielua, jolla ei olisi suojelijaansa. # Miettiköön ihminen, mistä hänet on luotu! # Hänet on luotu pienestä, pursuavasta pisarasta, # joka on lähtöisin kupeiden ja rintakehän välistä. # Totisesti, Jumala voi herättää hänet jälleen eloon # päivänä, jona kaikki, mikä salassa on, tulee ilmi. # Eikä hänellä ole silloin voimaa eikä auttajaa. # Nimessä taivaan, josta sateet tulevat, # ja maan, joka avaa uumenensa! # Totisesti tämä on ratkaiseva sana, # eikä mitään joutavaa puhetta. # Totisesti heillä on juonensa, # mutta Minulla myös on suunnitelmani. # Anna siis aikaa uskottomille; myönnä heille aikaa hetkiseksi! == Sisältö == Valaformulan jälkeen (jae 1) esittää kysymyksen aamutähdestä, mikä avaa vertauskuvallisesti suuran aiheen (jakeet 2–3). Jakeissa 4–10 annetaan varoitus ihmisille: sielulla on suojelijansa, mutta tuomiopäivänä ihminen on omillaan. Jakeet 11–17 sisältävät uuden valaformulan ja kertovat annetun viestin tärkeydestä. Uskottomille on eläessään aikaa punoa juoniaan, mutta Jumalalla on lopullinen suunnitelmansa.Hämeen-Anttila, 2008, s. 207 == Lähteet == * * * * === Viitteet === Luokka:Suurat
Al-Qari’a

Al-Qari’a (, tai Vyöryvän tuhon suura) on Koraanin 101. suura. Se sisältää 11 jaetta. Jaakko Hämeen-Anttilan mielestä se kuuluu suuran 99 ohella kirjallisesti parhaisiin Koraanissa. == Teksti == Ahsen-Bören islamilaisessa suomennoksessa vuodelta 1942 suura on käännetty seuraavasti:Koraani, 1942; Koraani, 2000–2021 # "Vyöryvä tuho! #Miten hirveä on vyöryvä tuho! #Ymmärrätkö, kuinka kauhea on vyöryvä tuho? #Päivä, jolloin ihmiset ovat kuin hajoitettu sääksien parvi, #ja vuoret kuin keritty villa. #Sen osana, jonka hyvien tekojen mitta on suuri, #on elämä täynnä tyydytystä, #mutta toisin käy sen, jonka hyvät teot vaa'assa keveiksi havaitaan, #hänen asumuksensa on oleva horna. #Tiedätkö, mikä horna on? #Se on polttava tuli." == Sisältö == Suura kertoo Tuomiopäivästä ja siitä, miten Viimeisellä tuomiolla ihmisten teot punnitaan käyttämällä vaakaa, minkä jälkeen toiset tuomitaan Helvettiin, toiset pääsevät Paratiisiin. Ajatus aritmeettisesta vaakatuomiosta, jossa hyvät teot punnitaan pahoja vastaan, on peräisin Persian zarathustralaisuudesta.Goldziher, 1900/2013, s. 346St. Clair-Tisdall, 1901, s. 284 Tuomiopäivän vaakatuomio tunnettiin myös jo muinaisessa Egyptissä.Hämeen- Anttila, 2008, s. 59–64Hämeen-Anttila, 2008, s. 59–64; Luft, 2004, s. 423 == Lähteet == * * * * * * === Viitteet === Luokka:Suurat
Tennis kesäolympialaisissa 2008 – naisten nelinpeli

Naisten tenniksen nelinpelit kesäolympialaisissa 2008 pelattiin 10. – 17. elokuuta välisenä aikana. Ottelut pelattiin Olympic Green Tennis Centressä. == Mitalit == Kultaa Serena Williams / Venus Williams Yhdysvallat (USA) Hopeaa Anabel Medina Garrigues / Virginia Ruano Pascual Espanja (ESP) Pronssia Yan Zi / Zheng Jie Kiina (CHN) ==Aikataulu== 10.8. 11.8. 12.8. 13.8. 14.8. 15.8. 16.8. 17.8. Aamu 10.30 10.30 10.30 Iltapäivä 17.00 17.00 17.00 16.00 16.00 16.00 16.00 16.00 Naisten nelinpeli Kierros 1 Kierros 1 Kierros 1 Kierros 2 Kierros 2 Puolivälierät Välierät Pronssi Finaali ==Sijoitetut pelaajat== *1. Svetlana Kuznetsova / Dinara Safina (Puolivälierät) *2. Serena Williams / Venus Williams (Olympiakultaa) *3. Yung- jan Chan / Chia-jung Chuang (Toinen kierros) *4. Anabel Medina Garrigues / Virginia Ruano Pascual (Finaali, Olympiahopeaa) *5. Lindsay Davenport / Liezel Huber (Puolivälierät) *6. Alona Bondarenko / Kateryna Bondarenko (Välierät) *7. Elena Vesnina / Vera Zvonarjova (Puolivälierät) *8. Yan Zi / Zheng Jie (Välierät, Olympiapronssia) ==Ohjelma== ===Avain=== * k. = keskeytti * luov. = luovutusvoitto ===Loppukierrokset=== ===Alkukierrokset=== ====Ylempi puolisko==== ====Alempi puolisko==== Luokka:Tennis kesäolympialaisissa 2008
Marie-France Dufour

Marie-France Dufour (8. elokuuta 1949 Nancy – 18. lokakuuta 1990) oli ranskalainen laulaja. Hän teki ensimmäisen menestyslaulunsa "Sun" vuonna 1971. Marie edusti Monacoa Eurovision laulukilpailussa 1973 kappaleella "Un train qui part" ja sijoittui 9. sijalle. Marie kuoli leukemiaan 41-vuotiaana vuonna 1990. ==Lähteet== Luokka:Ranskalaiset laulajat Luokka:Monacon euroviisuedustajat Luokka:Vuoden 1973 euroviisuedustajat Luokka:Vuonna 1949 syntyneet Luokka:Vuonna 1990 kuolleet